Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A bírálatra felkért szakértők személyének titokban tartása ellentmond a személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 19. § (2) bekezdésében foglalt
Paragraph Index: 1133

A bírálatra felkért szakértők személyének titokban tartása ellentmond a személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 19. § (2) bekezdésében foglalt rendelkezésnek, mely szerint a közfeladatot ellátó szerv hatáskörében eljáró személyek neve és beosztása — ha törvény másként nem rendelkezik — bárki számára hozzáférhető, nyilvános adat. A Széchenyi Professzori Ösztöndíj Kuratóriuma és az általa felkért szakértők közpénzek elosztásáról szóló döntéseket készítenek elő, azaz közfeladatot teljesítenek. A szakértők kiléte ezért nem tartható titokban. A pályázatok értékelése során az elfogulatlanság védelme érdekében elfogadható a nyilvánosságnak az értékelési folyamatból való kizárása. Ez azonban nem jelenti azt, hogy az értékelés eredménye is eltitkolható volna. Az Avtv. 2. § 1. pontja szerint személyes adat: a meghatározott természetes személlyel kapcsolatba hozható adat. A

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes